AVÍS LEGAL - appicola.com\nAmb la finalitat de complir amb la legalitat vigent i atorgar seguretat i confiança a tots els seus usuaris, els informem, en virtut de la Llei 34/2002 de Serveis de la Societat de la Informació i de Comerç Electrònic, que aquesta pàgina Web i totes les aplicacions que d’aquesta pàgina depenen (en endavant APLICACIONS VP), són propietat de VP Control Animal, S.L amb NIF nº B66712365 i domicili al carrer La Gleva 35 de (08570) Torelló (BARCELONA) i Inscrita en el Registre Mercantil de Barcelona el dia 2 de març de 2016 al Volum 45244, Foli 21, fulla 481559 i Inscripció 1.\nPer qualsevol consulta o proposta, contacti’ns al correu electrònic info@vpcontrolanimal.com\nL’accés a la nostra pàgina Web per part de l’USUARI és gratuït i està condicionat a la prèvia lectura i acceptació íntegra, expressa i sense reserves de les presents CONDICIONS GENERALS D’ÚS vigents al moment de l’accés, que preguem llegeixi detingudament. L’USUARI al moment que utilitza el nostre portal, els seus continguts o serveis, accepta i es sotmet expressament a les Condicions d’Ús del mateix. Si l’usuari no estigués d’acord amb les presents Condicions d’Ús, haurà d’abstenir-se d’utilitzar aquest portal i d’operar per mitjà del mateix.\nEl subministrament de dades personals i la contractació de serveis a través del nostre portal requereix una edat mínima de 18 anys, o si escau, disposar de capacitat jurídica suficient per contractar.\nA qualsevol moment podrem modificar la presentació i configuració de la nostra Web de forma unilateral i sense previ avís.\nTots els continguts, textos, imatges, i codis font de la web i de les APLICACIONS VP són propietat de VP Control Animal, S.L. o de tercers als quals s’han adquirit els seus drets d’explotació, i estan protegits pels drets de Propietat Intel·lectual i Industrial.\nTotes les APLICACIONS VP són una marca registrada, i està prohibida la seva reproducció, imitació, utilització o inserció d’aquestes marques sense la nostra deguda autorització.\nL’accés a la nostra pàgina Web és gratuït i no exigeix subscripció o registre previ. No obstant això, els serveis oferts són d’accés restringit i requereixen haver realitzat un procés de registre i la identificació mitjançant contrasenyes. Aquests serveis quedaran degudament identificats a la Web.\nL’usuari ha d’accedir a la nostra pàgina Web conforme a la bona fe, les normes d’ordre públic, a les presents Condicions d’Ús. L’accés al nostre lloc web es realitza sota la pròpia i exclusiva responsabilitat de l’usuari, que respondrà en tot cas dels danys i perjudicis que pugui causar a tercers o a nosaltres mateixos.\nL’usuari té expressament prohibida la utilització i obtenció dels serveis i continguts oferts a la present pàgina web, per procediments diferents als estipulats en les presents Condicions d’Ús, i en les condicions de contractació dels serveis.\nTenint en compte la impossibilitat de control respecte a la informació, continguts i serveis que continguin altres websites a les quals es pugui accedir a través dels enllaços que la nostra pàgina web pugui posar a la seva disposició, li comuniquem que VP Control Animal, S.L. queda eximida de qualsevol responsabilitat pels danys i perjudicis de tota classe que poguessin derivar per la utilització d’aquestes pàgines web alienes a la nostra empresa per part de l’usuari.\nVP Control Animal, S.L. es reserva el dret unilateral i sense preavís de donar de baixa a qualsevol USUARI que l’organització entengui que ha vulnerat les condicions que regeixen l’ús de la nostra pàgina web, sense que l’USUARI tingui dret a reclamació de cap tipus per aquestes accions. Així mateix, es reserva el dret d’exercitar les accions legals oportunes contra aquells que vulnerin les presents Condicions d’Ús, acceptant l’USUARI que la no iniciació d’aquestes accions no constitueix una renúncia formal a les mateixes, romanent aquestes vigents fins als terminis legals de prescripció de les infraccions.\nCondicions d’Ús de les APLICACIONS VP\nLa descàrrega de les APLICACIONS VP és totalment gratuïta, però la seva utilització està condicionada a l’acceptació íntegra, expressa i sense reserves de les presents CONDICIONS D’ÚS i a la contractació del servei a través de la nostra pàgina web conforme a l’establert en les CONDICIONS GENERALS DE CONTRACTACIÓ.\nRegistrar-se com a client a la web.\nAprovar les condicions d’Ús i Contractació.\nPassat el període de prova de 30 dies, facilitar les dades fiscals i de pagament, així com, acceptar el càrrec del cost del servei.\nIntroduir a les APLICACIONS VP l’Usuari i Contrasenya generats en el registre.\nPermetre que les APLICACIONS VP utilitzin les funcionalitats de GPS, Wi-Fi, Bluetoth, Xarxes Mòbils i localització a través de Google Maps del dispositiu on s’instal·li, així com permetre la recepció de notificacions push.\nSeguir les instruccions tècniques de connexió i ús.\nL’USUARI ha d’utilitzar les APLICACIONS VP conforme a la bona fe, les normes d’ordre públic, la legislació vigent i les presents Condicions d’Ús.\nLa utilització de les APLICACIONS VP es realitza sota la pròpia i exclusiva responsabilitat de l’USUARI, que respondrà en tot cas dels danys i perjudicis que pugui causar a tercers o a nosaltres mateixos.\nL’USUARI té expressament prohibida la utilització de les APLICACIONS VP per procediments diferents als establerts en les APLICACIONS VP i per a finalitats diferents a les descrites a les instruccions de les APLICACIONS VP.\nVP Control Animal, S.L. es reserva el dret unilateral i sense preavís de donar de baixa a qualsevol USUARI que entengui que ha vulnerat les condicions que regeixen l’ús de les APLICACIONS VP sense que l’USUARI tingui dret a reclamació de cap tipus per aquest tipus d’accions. Així mateix, es reserva el dret d’exercitar les accions legals oportunes contra aquells que vulnerin les presents Condicions d’Ús, acceptant l’USUARI que la no iniciació d’aquestes accions no constitueix una renúncia formal a les mateixes, romanent aquestes vigents fins als terminis legals de prescripció de les infraccions.\nLa confidencialitat i la seguretat són valors primordials de VP Control Animal, S.L. i, en conseqüència, assumim el compromís de garantir la privacitat de l’usuari a tot moment i de no recaptar informació innecessària sobre l’Usuari.\nDe conformitat amb la Llei Orgànica 15/1999 de Protecció de Dades de Caràcter Personal (LOPD), i Reial decret 1720/2007 de desenvolupament de la LOPD, li informem que la utilització de determinats serveis a la nostra pàgina web requereix que ens faciliti determinades dades personals a través de formularis de registre o mitjançant l’enviament de missatges de correu electrònic i que aquests seran objecte de tractament i incorporats als fitxers de VP Control Animal, S.L. titular i responsable dels mateixos. L’enviament referit de les dades personals constitueix el consentiment exprés al tractament de les mateixes, si bé de caràcter revocable i sense efectes retroactius.\nAmb caràcter general, queda absolutament prohibit facilitar dades personals dels menors de 18 anys sense el consentiment de pares o tutors legals.\nVP Control Animal, S.L. es reserva el dret de decidir la incorporació o no de les seves dades personals als seus fitxers. L’usuari serà l’únic responsable de qualsevol dany o perjudici, directe i indirecte, que ens ocasioni a nosaltres o a qualsevol tercer per emplenar els formularis amb dades falses, inexactes, incomplets, no actualitzats, o amb dades de tercers.\nLes dades que li sol·licitem són les adequades, pertinents i estrictament necessàries per a la finalitat per la qual es recullen, i en cap cas està obligat a facilitar-nos-les, les dades dels formularis ressenyades amb un asterisc (*) són d’obligada resposta per poder complir amb la finalitat de la seva sol·licitud.\nEn la secció CONTACTE li sol·licitem les seves dades personals per respondre-li a les seves preguntes i/o facilitar-li la informació sol·licitada així com qualsevol altra relacionada amb la nostra activitat que considerem del seu interès.\nEn la secció REGISTRE li sol·licitem les seves dades per donar-lo d’alta com a usuari i permetre-li l’accés als nostres serveis i, com a tal, per informar-lo de les nostres activitats i serveis.\nAixí mateix, en cas de rebre un correu electrònic sol·licitant qualsevol tipus d’informació, aclariment o dubte, si Vostè inclou dades personals, o la seva adreça conté dades personals, ens autoritza a incorporar-les als nostres fitxers corresponents.\nEn tots aquests casos les seves dades seran incorporades a un fitxer de “GESTIÓ”. L’acceptació de les presents polítiques de privacitat impliquen el consentiment de l’usuari per rebre les nostres informacions comercials relaciones amb la nostra activitat, inclusivament per mitjans electrònics, sempre que Vostè no ens indiqui el contrari en el correu electrònic info@vpcontrolanimal.com.\nVP Control Animal, S.L. es reserva el dret de decidir la incorporació o no de les seves dades personals als seus fitxers.\nA qualsevol moment pot exercir els seus drets d’accés, rectificació, cancel·lació i oposició, en els termes establerts legalment, podent dirigir-se a la següent adreça: VP Control Animal, S.L. – Responsable de Dades Personals – C/ La Gleva 35, 08570 Torelló.\nLi informem que les seves dades són tractades amb la màxima confidencialitat i que són utilitzades exclusivament de manera interna i per a les finalitats indicades. De manera que no cedim ni comuniquem a cap tercer les seves dades, a excepció que l’usuari ens ho autoritzi expressament, en els casos legalment previstos.\nAmb l’objectiu de salvaguardar la seguretat de les seves dades personals, li informem que hem adoptat totes les mesures d’índole tècnica i organitzativa necessàries per garantir la seguretat de les dades personals subministrades de la seva alteració, pèrdua, i tractaments o accessos no autoritzats, tal com exigeix el Reial decret 1720/2007, que regula el reglament de mesures de seguretat dels fitxers que continguin dades de caràcter personal.\nCookies de publicitat personalitzadaque permeten la gestió dels espais publicitaris de la web sobre la base del comportament i hàbits de navegació d’usuari, d’on s’obté el seu perfil i permeten personalitzar la publicitat que es mostra en el navegador de l’usuari.\nEl principal mitjà de comunicació entre VP Control Animal, S.L. i l’USUARI és mitjançant l’adreça de correu electrònic facilitada. Li informem que utilitzarem aquest mitjà per a totes les comunicacions amb els USUARIS, incloses les informacions comercials o notes informatives relacionades amb la finalitat del nostre portal.\nAixí mateix VP Control Animal, S.L. pot enviar comunicacions “push” a l’USUARI amb informacions que consideri rellevants per al mateix.\nEn compliment de l’article 21 de la Llei de Serveis de la Societat de la Informació i Comerç electrònic, que prohibeix l’enviament de comunicacions comercials a través del mitjans electrònics que prèviament no hagin estat autoritzades expressament pels destinataris de les mateixes, li informem que l’acceptació de les presents Condicions d’Ús, implica la seva autorització expressa per remetre-li els nostres enviaments comercials, publicitaris i promocionals. No obstant això, si vostè no desitja rebre les nostres comunicacions comercials per mitjans electrònics pot oposar-se a les mateixes en l’adreça a dalt indicada, o en cada enviament de correu electrònic que li remetem i, en cas de comunicacions push, mitjançant la desactivació d’aquest tipus de comunicacions en l’aplicació.\nVP Control Animal, S.L. pot modificar les presents polítiques de privacitat per adaptar-les a les modificacions que es produeixin a la nostra web, així com modificacions legislatives o jurisprudencials sobre dades personals que vagin apareixent, per la qual cosa exigeix la seva lectura, cada vegada que ens faciliti les seves dades a través d’aquesta Web.\nEn posar a la disposició de l’usuari aquesta pàgina Web i les nostres APLICACIONS VP volem oferir-li un servei de qualitat, utilitzant la màxima diligència en la prestació del mateix així com en els mitjans tecnològics utilitzats. No obstant això, no respondrem de la presència de virus i altres elements que d’alguna manera puguin danyar el sistema informàtic de l’usuari.\nVP Control Animal, S.L. no garanteix que la disponibilitat del servei sigui contínua i ininterrompuda, per circumstàncies originades per problemes a la xarxa d’Internet, avaries en els dispositius informàtics i altres circumstàncies imprevisibles, de manera que l’USUARI accepta suportar dins d’uns límits raonables aquestes circumstàncies, per la qual cosa renuncia expressament a reclamar a VP Control Animal SL qualsevol responsabilitat per les possibles fallades, errors i ús del servei.\nLa utilització de les APLICACIONS VP requereix la connexió a Internet del dispositiu en el qual es trobi instal·lada. És responsabilitat exclusiva de l’USUARI la contractació del servei d’Internet i el seu cost associat. L’USUARI és conscient que el cost del servei de connexió pot variar en funció de la ubicació del dispositiu sense que VP Control Animal, S.L. tingui cap responsabilitat per això.\nL’USUARI té prohibit qualsevol tipus d’acció sobre el nostre portal o sobre les nostres APLICACIONS VP que origini una excessiva sobrecàrrega de funcionament als nostres sistemes informàtics, així com la introducció de virus, o instal·lació de robots, o programes que alterin el normal funcionament de la nostra web, o en definitiva pugui causar danys als nostres sistemes informàtics.\nL’ús de les APLICACIONS VP no garanteix el correcte compliment de les obligacions legals per part de l’USUARI. Les APLICACIONS VP són merament una eina d’ajuda i és RESPONSABILITAT EXCLUSIVA DE L’USUARI el compliment de la legislació aplicable, per tant, l’USUARI assumeix tota la responsabilitat derivada de l’ús de la nostra pàgina web i de les nostres APLICACIONS VP, sent l’únic responsable de tot efecte directe o indirecte que sobre la pàgina web es derivi, incloent, de forma enunciativa i no limitativa, tot resultat econòmic, tècnic i/o jurídic advers, així com la defraudació de les expectatives generades pel nostre portal, obligant-se l’usuari a mantenir indemne a VP Control Animal, S.L. per qualsevol reclamacions derivades, directa o indirectament de tals fets.\nVP Control Animal, S.L. no garanteix l’exactitud, veracitat i vigència dels continguts d’aquesta pàgina web ni de les APLICACIONS VP, ja siguin propis, de tercers, o d’altres webs enllaçades, quedant totalment exonerada de qualsevol responsabilitat derivada de l’ús de les mateixes.\nVP Control Animal, S.L. queda exonerada de qualsevol responsabilitat derivada de qualsevol reclamació, inclòs el pagament d’honoraris a advocats, per les demandes i reclamacions originades per tercers per l’incompliment per part de l’USUARI de les nostres Condicions d’Ús, accés i política de privadesa, o qualsevol una altra reclamació per l’incompliment de la legislació vigent.\nTot el referent a la nostra pàgina web, es regeix exclusivament per les lleis espanyoles. En el cas que es produeixi qualsevol tipus de discrepància o diferència entre les parts en relació amb la interpretació i contingut de la present pàgina web, totes les parts se sotmeten als Tribunals competents en cada cas.\nLes presents Condicions d’Ús han estat modificades amb data 23/01/2017. A qualsevol moment podem procedir a la seva modificació: per favor, comprovi la data d’emissió en cada ocasió en què es connecti a la nostra pàgina Web i així tindrà la certesa que no s’ha produït modificació alguna que li afecti.\nPer a qualsevol qüestió respecte a les Condicions d’Ús de la nostra pàgina web, pot posar-se en contacte amb nosaltres en les dades a dalt indicades, o amb Lant Advocats a info@lant-advocats.com o en www.lant-abogados.com.\nPAJUELO CONSULTORS APÍCOLESS\n© 2022 appicola.com.


Hola mares i pares de l´EMMPM . Aquest comunicat us haurà arribat via email de l´Escola.\nUS ESPEREM EL PROPER DISSABTE 8 DE JUNY!!!\nPremià de Mar, 24 de Maig del 2013\nMares i pares d’alumnes de l´Escola Municipal de Música de Premià de Mar:\nCom vosaltres, som un grup de mares i pares d’alumnes de l´Escola i ens volem adreçar a les famílies per convocar-vos el proper dissabte 8 de Juny a les 10:00 del matí, amb la intenció de compartir amb vosaltres un cafè, unes idees i el propòsit de impulsar entre tots els que vulgueu participar a la renovació de l´AMPA de l´Escola.\nCom molts de vosaltres ja sabreu, aquest any no hi ha hagut quota de soci ni AMPA de manera formal. Uns quants de nosaltres, amb l’ajuda de la Ma. Jesús Udina, cap d´Estudis, i d’en Josep Aniceto, director de l´Escola, ens hem reunit alguna vegada, donant suport puntual a les activitats tradicionals de l’AMPA (Xocolatada per Santa Cecília, Concurs de pastissos del 20 de juny), però, clarament, es necessari constituir una nova Junta, d´acord amb els Estatus establerts per aquest tipus de associacions, i que doni el natural relleu generacional de l´AMPA anterior.\nL´AMPA ens permet compartir inquietuds i propostes sobre l’educació dels nostres fills, ens ajuda a entendre i conèixer com funciona l´Escola, i es la via per participar i vetllar junt amb el professorat i el Consell Escolar per la qualitat de l’educació dels nostres fills\nSon temps difícils i tots estem patint l’esforç que suposa a cada llar les quotes mensuals de l’educació dels nostres fills. Però segurament i pels mateixos motius, es ara quan més necessita l´Escola de la nostra participació.\nPodem donar suport puntual per les activitats habituals, o bé de forma regular assistint a les Assemblees o formant part de la Junta, recollint i donant forma a les inquietuds, les idees i propostes de les famílies i les necessitats de l´Escola que puguin ser recolzades per l´AMPA.\nPer tot aixó, com us demanem a la capçalera del comunicat, ens agradaria que ens reuníssim mares i pares el proper dia 8 de Juny a les 10:00 per :\n- Establir una nova Junta, on tothom que hi vol formar part hi està convidat\n- Determinar una quota d´AMPA similar a la d’altres anys a excepció d´aquest últim.\n- Parlar de les moltes idees que volem compartir per donar forma i sentit a l’Associació i engegar activitats: Samarretes identificatives pels nostres fills que ja surten “de concert” fora de l´Escola, gestionar de nou la venda de material i llibres, la creació d´un “mercadillo” d´instruments just abans d´inici de curs,...... i aquelles propostes que creieu convenient.\n- L’Ensemble de l’Escola (on hi toquen pares i mares), ens oferirà una mica de música per amenitzar el cafè.\nAmb l’ajuda de la direcció de l’Escola s’esta creant un blog (que haurem d’anar omplint de contingut entre tots) que faci més fàcil comunicar-nos http://ampaemusicapremia.blogspot.com.es i una adreça de correu electrònic ampaemusicapremia@gmail.com on, des d’ara podeu enviar els vostres suggeriments.\nUs agraïm per avançat la vostra participació. Us esperem a tots.


Gabriela Bravo i Ana Barceló inicien el torn de compareixences sobre els pressupostos a les Corts - À Punt\nGabriela Bravo i Ana Barceló inicien el torn de compareixences sobre els pressupostos a les Corts\nLes conselleres de Justícia i Sanitat seran les primeres a exposar les línies pressupostàries dels seus departaments\nLa consellera de Justícia Gabriela Bravo durant una sessió de control / Corts Valencianes\n02 de novembre 2018 - 08:30\nLa consellera de Justícia, Gabriela Bravo, inicia aquest divendres la ronda de compareixences a la comissió d'Economia de les Corts dels diferents consellers, que exposaran les principals línies pressupostàries de cada departament per al 2019. En el cas de la Conselleria de Justícia, comptarà amb 364,6 milions d'euros (un 15,1% més), amb algunes partides com la de 30 milions per a infraestructures judicials, o la de 45 per la justícia gratuïta.\nPosteriorment, serà la consellera de Sanitat, Ana Barceló, qui comparega en la mateixa comissió. En el cas de Sanitat, és el departament que compta amb una major dotació en termes absoluts, amb 6.635,4 milions i un increment del 3,1% (245 milions més respecte del pressupost de l'any passat) .\nA partir de dilluns, i fins dimarts, els consellers i conselleres compareixeran un per un per a exposar als diputats de la comissó d'Economia de les Corts els pressupostos de cada departament.\nEls pressupostos de la Generalitat per al pròxim any se situen en 22.092 milions d'euros. Això suposa incrementar-los en un 10,7% respecte dels comptes del 2018. D’aquest pressupost, 16.706 milions, un 9,9% més, estaran destinats a despeses no financeres. En total, es dedicaran 16.000 milions d'euros a despeses, i més de 5.000 a pagar el deute. Segons les xifres presentades, cada dia s'invertiran vora 38 milions d'euros en despesa social per a garantir a la població valenciana els serveis bàsics fonamentals.\nEls últims comptes del Consell del Botànic també inclouen en l'apartat dels ingressos els 1.325 milions d'euros que la Generalitat considera que haurien d'entrar en caixa en cas que s'aprove un nou model de finançament.


Guedes: “Anem a intentar-ho tot per a estar en la final per l'afició” - Pàgina web oficial Valencia CF\nGuedes: “Anem a intentar-ho tot per a estar en la final per l'afició”\nDes de xicotet, Gonçalo Guedes sempre ha tingut un caràcter guanyador. A força de treball dur i il·lusió va ser creixent, tenint l'objectiu de ser un futbolista important per a ajudar al seu equip a viure partits com el d'este dijous a Mestalla, on el Valencia CF es juga la classificació per a la final de la Copa del Rei. El portuguès no s'ho volia perdre.\nDavant té a un gran amic, com Nelson Semedo, però també vol “revenja” per l'eliminació que va patir la temporada passada. El futbol li dóna una segona oportunitat i ara, amb el Valencia CF, vol classificar-se per a la final de la Copa del Rei perquè l'afició de Mestalla s'ho mereix. “Estem a 90 minuts o més d'una final, però anem a intentar-ho tot per a estar en una final per nosaltres i per l'afició, perquè lis'ho mereix”, assenyala en una entrevista a VCFplay.\nPer al futbolista portugués, l'afició valencianista va a tindreun paper clau: “M'imagine l'estadi de Mestalla ple, amb moltíssima gent recolzant-nos a nosaltres, i espere que dins del camp aconseguim fer un gran partit i passar. L'afició ha estat molt bé fins ara, ens ha ajudat molt. Solament per ser un partit que ens pot ficar en una final va a ser diferent, l'afició vibrarà més”.\nVegeu l'entrevista completa en VCFplay!


Wikiloc - ruta Xèrica-Sot de Ferrer per el Palancia i tornada per la Via Verda - Jérica, Valencia (España)- GPS track\nbtt (Rutes btt a Espanya → Comunitat Valenciana → Jérica )\nXèrica-Sot de Ferrer per el Palancia i tornada per la Via Verda\n3.005 126 1481\nLas trincheras de Jerica (senderisme)\nJÉRICA #23: La Vegatilla►Las Calmas►El Escarán►Camino del Carbón►Hoya de Hierros►La Torrecilla►La Cueva Santa►Ribas (btt)\nJÉRICA : CIRCULAR JÉRICA - TRINCHERA VEGATILLA - PARAJE DE EL SARGAL (senderisme)\na prop de Jérica, Valencia (España)\nInteressant i preciosa ruta plena de fonts, paisatges inesperats i al mateix temps còmoda i sense dificultat. Tan sols un parell de curts trams de sender i algun tros de pista una mica trencada. La resta pistes o camins de camp asfaltats o no.\nCom que voregem tots els pobles podem entrar fàcilment a visitar-los o passar-los rapidament sense haver de creuar-los.\nEl riu ens regala preciosos racons i la via ens facilita una tornada ràpida i una pujada molt còmoda.\nAquesta ruta recorre una part de l'Alt Palància aprofitant per una banda el mateix riu, a la vora del qual anirem bona part del recorregut, i per altra la Via Verda de "Ojos Negros".\nComencem a Xèrica i baixem per la via verda fins a l'Embassament del Regajo. Aquí comencem a rodar amb el riu sempre com a guia, siga a la nostra dreta o la nostra esquerra.\nPrompte passem pel preciós Pont de la Font dels Banys i des d'ací ens dirigim cap a Navaixes on tot just entrem al poble. El rodegem per la banda baixa vorejant el riu i arribem al Salt de la Núvia on trobem algunes fonts i un agradable racó on descansar una estona si volem.\nAquí hi ha un tros de senda no molt llarg fins que travessem el riu i tornem a la pista. Sense entrar al poble de Sogorb arribem a la Font de les 50 Canelles on trobem més fonts i un bar on podem esmorzar, dinar, etc.\nContinuem cap a Geldo, pel que passem tan sols per l'ultim carrer del poble i seguim cap a Soneja que també deixem a la nostra dreta sense entrar.\nCamí avant cap a Sot de Ferrer, a aquest tram tornem a fer un tros de sender i arribem a Sot i el passem per dins del poble a la bora de l'església.\nAra anirem a la recerca de la Via Verda de "Ojos negros" i per arribar hem de creuar primer la A 23 per un túnel, després la N 234 que quasi no te transit i finalment l'actual via del tren València-Terol, aquesta per un pont. Una vegada a la via tan sols hem de seguir-la encara que el Track té un parell de desviaments.\nEl primer són uns 300 m d'anada i tornada per a veure el Mas de Sant Joan, un curiós mas emmerletat que ara és un hotelet. I l'altre un poc abans de Navaixes deixarem la Via Verda per a passar per la porta de la Cartoixa del Vall de Crist, antic cenobi que es troba en restauració. Tornem a trobar la via a Navaixes i la seguim sense perduda fins a Xèrica.\nHola, ha trobat interessant aquesta ruta Xèrica-Sot de Ferrer per el Palancia i tornada per la Via Verda https://ca.wikiloc.com/rutes-btt/xerica-sot-de-ferrer-per-el-palancia-i-tornada-per-la-via-verda-13192614 Salutacions, Wikiloc - Rutes del Món


Especialitzats en gossos\nFlors de Bach per a gossos ?\nDeixa´t sorprendre !!\nDe demostrada eficàcia, les Flors de Bach, suposen una reconfortant ajuda en moltes teràpies de modificació del comportament, així com, en el tractament de malalties físiques i psicològiques.\nEn molts comportaments anòmals dels nostres gossos, subjeuen malalties com l'estrès o l'ansietat, comportaments agressius, animals impacients, nerviosos, poregosos, són perfectament tractables amb Flors de Bach, amb molt bons resultats.\nAmb eficàcia comprovada en animals amb dermatitis al·lèrgiques (picors, enrogiment de la pell), on la medicina tradicional solament pot receptar corticoides per minimitzar els efectes de les al·lèrgiques, però no les combaten, amb les flors s'aprecien millores en molt pocs dies.\nMoltes persones coneixen els efectes de les essències florals, perquè elles mateixes les utilitzen. En els nostres gossos, els efectes són encara més visibles. Tingueu en compte que els gossos, de curta vida en comparació de nosaltres, no han tingut temps d'estar exposats a tants tòxics com nosaltres.\n38 Remeis florals, que per a la seva administració en gossos, es poden barrejar en aigua mineral i una petita quantitat d'alcohol, o solament amb aigua, per al seu ús per via oral.\nPodem també, fer preparats per a la seva aplicació en cremes, col·liris, vaporitzadors per a ús tòpic...\nQuan decidim prescriure-li el tractament al teu gos?\nMoltes vegades, en la 1ª entrevista detectem estats anímics que sabem per experiència, dificultaran començar qualsevol exercici amb el vostre gos, unes altres, és en començar les sessions o durant el transcurs d'aquestes, que ens adonem.\nEn qualsevol cas, si detectes:\n- comportaments que sorgeixen de sobte (anòmals o estranys)\n- estats d'ànim que no són els habituals (coneixent la causa o sense conèixer-la)\n- veus sofrir al teu gos per malalties cròniques\nno dubtis a trucar-nos, no tot se soluciona exclusivament amb ensinistrament.\nTambé has de tenir en compte, que moltes vegades estem convençuts, els propietaris, que el caràcter del nostre gos, és com és, però, atenent al principi que diu:\n"el caràcter no es pot canviar, però si podem inhibir o potenciar certs trets"\nllavors, resulta molt encertat davant el dubte, demanar-nos una entrevista.\nFarem un estudi del comportament del teu gos. Al no estar influenciats pel vostre entorn, detectem comportaments, que fins llavors es consideraven normals, i que es poden corregir.\nEl 90 % dels propietaris entrevistats, consideraven normal i sense solució possible, que el seu gos sigui nerviós i incontrolable, bé, doncs no és un estadi natural en cap ésser viu, encara que us hàgiu adaptat i ho vegeu com a normal.\nI recorda, la 1ª visita és gratuïta. (Barcelona i rodalies), si després de la visita decideixes no començar cap teràpia, no et costa res.\nQuant temps dura un tractament?\nNormalment el preparat, se subministra en un flascó color ambre, de 30ml, administrant-li al teu gos, 4 gotes del preparat 4 vegades al dia, aproximadament dura un mes.\nEn el cas de necessitar tractaments diferents, com un vaporitzador, o un col·liri, com les seves aplicacions són diferents, vària sensiblement.\nEn qualsevol cas, transcorregut el primer mes o quan s'acaba el primer flascó, fem una valoració per veure si s'ha resolt el problema, o hem de seguir el tractament, o hem de canviar-ho.\nDependrà de cada cas, no és el mateix tractar un estat d'ànim anòrmal provocat per un canvi en l'ambient del gos, que gossets que pateixen malalties cròniques, amb tractaments al.lopàtics (tradicionals), que s'allarguen més del desitjat, on el nostre objectiu, és prioritàriament, que l'animal sofreixi el menys possible, i ajudar-li a tenir una millor qualitat de vida.\nLes Flors de Bach, són perfectament compatibles amb qualsevol tractament homeopàtic o al.lopàtic, ja que, encara que són diferents, poden ser perfectament complementaris.\nPoden ser tòxiques per un consum excessiu, o poden ser perjudicials si per equivocació les hi pren un altre animal o un nen?\nNo, no hi ha descrita cap contraindicació per un consum excessiu, i no produiran cap perjudici a ningú que per equivocació les prengui.\nImagina que prepares unes infusions de camamilla, si les prenem tots els de casa, solament causeran un efecte visible a aquell al que li dol la panxa, a la resta, ens sentaran molt bé simplement, encara que ens prenguem una gran quantitat.\nRealment funcionen o es deu a l´efecte placebo?\nPerquè se doni l'efecte placebo (autosugestió) has de tenir consciència que prens un super medicament que et guarirà( encara que sigui sucre solament), no és el cas en un gos, no sap\nel que està prenent.\nTruque 'ns 640087346


El repàs a l’actualitat del bàsquet formatiu blaugrana (setmana 12)\nJAC SANTS A, 52 – FC Barcelona Lassa, 98\nAquest passat cap de setmana el FC Barcelona Lassa va visitar la pista del JAC SANTS A.\nDes de l’inici, els blaugrana van imposar el seu ritme, sent protagonistes del partit en ambdues parts de la pista. Ofensivament, el nivell que van plantejar els barcelonistes va fer que passessin per damunt dels de Sants, tot i que els locals van mantenir-se en el partit gràcies al poc encert exterior que van aconseguir els primers quarts.\nEl bon nivell defensiu, però, que va permetre anotar amb certa facilitat al contracop, i el bon joc general, van ser claus per marcar una forta escletxa al marcador. A destacar el gran esforç dels blaugrana que van a més dia rere dia.\nCEB Girona, 56 – FC Barcelona Lassa B, 72\nVa costar força engegar en el primer desplaçament llarg d’aquesta temporada (els tres primers períodes van acabar amb un 29-24 per als de Girona). A poc a poc, però, es va anar agafant confiança en atac, on l’equip va poder anar sumant des del tir lliure gràcies a uns contra uns que provocaven que el CEB Girona només els pogués aturar amb falta.\nAixí, període a període, i amb la suma en anotació de tots els jugadors es va aconseguir anar guanyant tots els marcadors parcials fins el 56-72 final.\nAra, la competició domèstica s’atura, i els propers partits de l’infantil B són els tornejos del SAFA Claror 28, 29, 30/12 i Castelldefels 3, 4, 5/1\nCampions Torneig Internacional de Tenerife\nL’equip júnior es va proclamar campió del Torneig 'Ciudad de Tenerife' derrotant a la final el CSKA de Moscou per un clar 85-56.\nEl torneig s’iniciava contra l'equip amfitrió, l’UNELCO TU ALTEZA TENERIFE. Els blaugrana van començar forts, i dos parcials abans del descans (6-22) i (2-28) van fer que el partit fos més p plàcid del que es podia esperar, per acabar amb un clar 24-99.\nEl segon dia, el rival era la prestigiosa Canarias Basketball Academy. Es preveia un partit molt dur, de molta agressivitat i molta intensitat per part dels canaris. Els nostres joves jugadors van sortir a jugar el seu bàsquet tot sabent que seria un partit competit. Finalment el talent barcelonista va ajudar a superar el CBA per un clar 47-71.\nJa en el tercer dia, el FC Barcelona Lassa tornava a veure´s les cares davant d’una altra acadèmia de bàsquet, aquest cop italiana, l'StellAzzurra Basketball Academy. Els nois entrenats per Alfred Julbe i Carlos Flores van acabar guanyant novament per un 87-67.\nJa en el darrer dia del torneig, el rival era el poderós CSKA de Moscou, equip que, com els blaugrana, també arribava a la final invicte. En el primer quart de la final, el Barça va demostrar la gana que tenia de guanyat el torneig, acabant el quart amb un marcador favorable de 33 a 17. Ja en el segon període, els russos van augmentar la defensa i l'avantatge blaugrana no es va incrementar, arribant a la mitja part amb un 48-32.\nAl tercer quart, tot feia preveure que els moscovites serien més forts en defensa, tot i això, el FC Barcelona Lassa van acabar guanyant el quart amb un parcial de 17-8 (65-40), que feia preveure que la final acabaria sent pels nostres jugadors. L’últim període, amb un parcial de 20-16, marcava el 85 a 56 definitiu.


S'acaba un època de prop de dos anys de "blogging" amb Blogger: he decidit fer el salt i agafar un domini i bloggejar amb la plataforma Open Source de Wordpress. No crec que canvii res de com anàvem les coses fins ara i en principi aquest pas significa una garantia pel que fa a la continuació d'aquest blog, almenys en els pròxims dos anys :D. Gràcies a tots per la companyia que m'heu brindat fins ara i espero que continuem junts força temps.\nA partir d'ara ens veiem a:\nPHASE ONE......... TERMINATED.\nPublicat per cilinderman a 12:51 1 comentaris\nEtiquetes de comentaris: cilinderman, cilinderman.net, domini, General, wordpress\nPost 139: Nil pwned by Google Streets\nClica a la imatge per veure-la més gran o bé consulta el link\nSenzillament èpic. El Nil ha estat capturat per Google Streets! HA HA HA! LINK!\nPublicat per cilinderman a 18:51 1 comentaris\nEtiquetes de comentaris: General, Google Streets, Nil\nPost 138: Relative. Festa Major d'Andorra la Vella 2009.\nAltre cop vam poder gaudir d'un bon concert a càrrec d'aquestes bèsties de la música :D, després d'Acrobass i The Axle. El set list va ser si fa no fa el mateix del Testarrock, una mica més llarg, amb dos o tres covers més. Com a fets purament anecdòtics, vam poder veure com el Carlos perdia la "virginitat" en trencar una corda de la guitarra per primer cop a l'escenari, com el Moe utilitzava el seu iPhone, mitjançant l'aplicació Bebot, emulant el so d'un sintetizador, com si fos el Continuum del Rudess, per acompanyar una cançó, o com la banda sencera feia l'experiment de canviar-se els instruments entre ells per interpretar un tema dels Ramones.\nMontse a la guitarra, Carlos a la bateria...\n...Moe al baix, Greg de groupie i...\n...Irineu a les veus! HEY HO! LET'S GO!\nPublicat per cilinderman a 0:24 6 comentaris\nEtiquetes de comentaris: 105 2.5, 5D, canon eos 5d, carlos lozano, concerts, contax, dijous de rock, fotografia, General, greg aguiló, irineu lorente, miguel espinosa, Relative, sonnar, sonnar 85/2.8, zeiss\nPost 137: Acrobass. Festa Major d'Andorra la Vella 2009.\nEl passat divendres 31 de juliol es va obrir la festa major d'Andorra la Vella amb l'última tanda de concerts del Dijous de Rock: Acrobass, The Axle i Relative. Aquest primer post se centra sobre Acrobass, una banda instrumental força peculiar, composada per tres baixistes i un bateria: Gregory Aguiló, Landry Riba, Fabien Villalba i Tet Bazan, respectivament. La banda ja ha tret un àlbum íntegrament format per temes propis anomenat "First Release". El so en directe és força espectacular i curiós, sobretot si et fiques al costat dels monitors :D.\nP.S: Aquest cop els peus de micro no van resultar tant inconvenient com en el concert de Relative, tot i així, mantenen el seu protagonisme.\nP.S: Enquadrar i fer fotos a baixistes és tasca tremendament complexa, tenint en compte lo llargs que són els mastils dels seus instruments :D.\nP.S: Déu n'hi do la de baixos que es van portar per fer el concert!\nPublicat per cilinderman a 23:40 1 comentaris\nEtiquetes de comentaris: 5D, acrobass, baix, canon eos 5d, concerts, contax, dijous de rock, fotografia, fotografia digital, General, greg aguiló, landry riba, nikon 105 2.5 pre ais, sonnar, sonnar 85/2.8, zeiss\nPost 136: Tenkôsei: Sayounara anata (IMDB: 7.4/10)\nEl poster és bastant explícit :D\nÚltimament estic aprofitant els moments que donen els mesos d'estiu per ficar-me al dia del cinema asiàtic, sobretot japonès. Fa poc vaig "enganxar" un paquet de 10 pel·lícules de les quals es diu que van ser les millors pel·lícules japoneses del 2007, amb una puntuació que acostuma a superar el 7 a IMDB (si bé el nombre absolut de vots és molt reduït) i amb un ampli ventall de premis i/o nominacions, en la majoria de casos. Segons la meva opinió, no són genials obres mestres però sí són una mostra perfecta de la societat japonesa, de la seva manera de fer i d'entendre la vida, i òbviament també són una bona mostra cinematogràfica de la diferent manera de percebre el cinema que tenen, en comparació al que es fa a Europa i sobretot a Amèrica.\nUn exemple d'aquesta diferent percepció és "Tenkôsei: Sayounara anata" de Nobuhiko Obayashi, un remake de la seva pròpia pel·lícula del 1982, què està basada en una novel·la. No he vist la pel·lícula original i algunes veus diuen que és millor. No obstant, centrant-nos en el remake, la pel·lícula tracta la història de dos estudiants, un noi i una noia, amics de la infància, que "accidentalment" es canvien els cossos. D'aquesta manera, ell passa a ser ella i ella passa a ser ell. Moltes pel·lícules han tocat aquest tòpic infinitat de vegades, en clau d'humor absurd i sense arribar a fer res que valgui la pena, sobretot les americanes. Aquesta pel·lícula és diferent, ja que primer sembla una comèdia (jugant amb un "nudisme" de les imatges que sorprèn per ser una pel·lícula japonesa), però després arriba el típic gir inesperat (un se l'espera, però sempre sorprèn!) que ofereixen les pel·lícules asiàtiques, tergiversant la situació en un drama que pot acabar sent complex, despertant emocions i fent caure alguna llàgrima als més sensibles. En el cas d'aquesta pel·lícula, la transició entre les "dues parts" és perfecta i quasi bé imperceptible, fins que "Oh!", t'adones que hi ha hagut un canvi radical. A més a més, les pel·lícules orientals acostumen a anar carregades d'un gran simbolisme i aquest film no n'és una excepció (només amb el poster ja podem veure-ho), sobretot pel fet que el japonès com a idioma distingeix molt fortament entre homes i dones i això és un element molt important dintre la pel·lícula.\nLes actuacions en general són bones, sobretot tenint en compte la dificultat dels diferents rols, però realment els japonesos solen sobreactuar moltíssim, més en aquest tipus de pel·lícules. Precisament, un dels premis que ha guanyat aquest film ha sigut per l'actuació de l'actriu principal: Misako Renbutsu.\nUn altre dels aspectes que fan que aquesta pel·lícula sigui especial és el fet que la majoria d'escenes (per no dir totes) han estat rodades de forma inclinada, entre 5 i 45 graus. Aquest simple aspecte tècnic, què és el primer cop que l'he vist utilitzat al llarg de tota una pel·lícula, aporta molta força i uniquicitat a les diferents escenes. Segons com, un no s'adona del tot d'aquest fet fins que acaba la pel·lícula i algú ho comenta, però realment dóna un toc molt especial.\nUna pel·lícula 100% recomanable, si bé el final, el més difícil d'aconseguir en aquestes pel·lícules, no m'ha acabat de fer el pes.\nPublicat per cilinderman a 12:06 0 comentaris\nEtiquetes de comentaris: Cinema, cinema asiatic, cinema japonès, comedy, drama, General, tilt cinema\nPost 138: Relative. Festa Major d'Andorra la Vella...\nPost 137: Acrobass. Festa Major d'Andorra la Vella...\nFrente al Volcán de la Palma


Massimiliano Allegri renova el contracte com a entrenador de la Juventus fins al 2020 - Esport3 - TV3 i Catalunya Ràdio\nMassimiliano Allegri renova el contracte com a entrenador de la Juventus fins al 2020\nEl tècnic toscà ha arribat a un acord per seguir a la banqueta del conjunt torinès només quatre dies després de perdre la seva segona final de la Lliga de Campions\nAllegri seguirà a la banqueta de la Juve fins al 2020 (Reuters)\nMassimiliano Allegri ha renovat el contracte amb la Juventus de Torí fins al 30 de juny del 2020, segons ha informat aquest dimecres el campió italià en un comunicat oficial. Amb aquesta renovació i millora de contracte, el tècnic italià descarta l'estratosfèrica oferta del París Saint-Germain.\n"Ara és oficial: Massimiliano Allegri ha renovat el seu contracte amb la Juventus. Una relació que, des del començament, el juliol del 2014, ha permès a l'equip seguir creixent a Itàlia i consolidar cada vegada més la seva posició en l'elit del futbol europeu", assegura el club italià.\nEl tècnic toscà havia declarat dissabte passat, després de perdre la final de la Lliga de Campions contra el Reial Madrid, que necessitava reunir-se amb el club per prendre una decisió sobre el seu futur. Només quatre dies després, Allegri ha arribat a un acord per continuar al càrrec.\nTot i perdre dues finals de la Lliga de Campions amb la Juventus, Allegri ha aconseguit un palmarès d'alt nivell amb el club torinès, amb tres lligues i tres copes d'Itàlia en tres temporades. En els 114 partits de la Sèrie A que ha dirigit a la banqueta dels torinesos, Allegri ha sumat 84 victòries, 17 empats i només 13 derrotes, fet que suposa una mitjana de 2,36 punts per partit.\nUn cop firmada la renovació de contracte, el tècnic començarà a planejar el pròxim mercat de fitxatges de la Juventus, que de moment ja ha incorporat el jove migcampista uruguaià Rodrigo Bentancur, procedent del Boca Juniors.